**IKIMOKYKLINIO UGDYMO SUTARTIS**

20\_ m. \_\_\_\_\_\_\_\_\_\_\_\_\_\_ \_\_\_d. Nr. \_\_\_\_

 Ikimokyklinio ugdymo paslaugų sutartis sudaroma tarp Vilniaus r. Mickūnų vaikų lopšelio-darželio, adresas Jaunimo g. 14, Mickūnai, Vilniaus r. (toliau – Įstaiga), atstovaujamo direktorės Boženos Sinkevičienės, veikiančios pagal Įstaigos nuostatus ir Tėvų/Globėjų (toliau - Tėvai), atstovaujančių vaiko interesus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Tėvų vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(faktinės gyvenamosios vietos adresas, telefono Nr., el. paštas)*

(Sutartį pasirašius vienam iš Tėvų, kitas iš Tėvų neatleidžiamas nuo šios sutarties įsipareigojimų vykdymo).

1. **SUTARTIES OBJEKTAS**

 Ikimokyklinio ugdymo paslaugų sutartimi (toliau – Sutartis) Įstaiga įsipareigoja teikti ugdymo paslaugas,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ugdytinio vardas, pavardė, asmens kodas)

(toliau – Ugdytinis), o Tėvai įsipareigoja apmokėti už šias paslaugas, bei vykdyti visus įsipareigojimus, prisiimtus Sutartimi.

 Ugdymo paslaugas apima sisteminį neformalaus ugdymo plano(-ų), ugdymo(si) programos(-ų) sudarymą ir įgyvendinimą atitinkamoms amžiaus grupėms pagal LR Švietimo, mokslo ir sporto ministerijos, bei Vilniaus rajono savivaldybės (toliau – Savivaldybė) patvirtintas programas, rekomendacijas, tvarkos aprašus ir kitus norminius teisės aktus.

1. **SUTARTIES ŠALIŲ ĮSIPAREIGOJIMAI**

**1. Įstaiga įsipareigoja:**

1.1. įgyvendinti ikimokyklinio ugdymo programą;

1.2. užtikrinti sveiką, savitarpio pagarba grįstą, psichologiškai, dvasiškai ir fiziškai saugią, užkertančią kelią smurto, prievartos apraiškoms ir žalingiems įpročiams aplinką, geros kokybės ugdymą, atvirumą vietos bendruomenei;

1.3. saugoti ir stiprinti Ugdytinio sveikatą, garantuoti fizinį ir psichologinį saugumą grupėje, kitose Įstaigos erdvėse, žaidimų aikštelėse;

1.4. organizuoti papildomo ugdymo veiklą, atsižvelgiant į Ugdytinio poreikius ir Įstaigos galimybes;

\**Už papildomos, Švietimo įstatymu nereglamentuotos, bet Tėvų pageidavimu vykdomos mokamos veiklos (būrelių, užsiėmimų, studijų ir kt.) kokybę Įstaiga neatsako.*

1.5. saugoti nuo smurto, fizinės ar psichinės prievartos ir prireikus teikti psichologinę, specialiąją pedagoginę, specialiąją, socialinę pedagoginę ir švietimo informacinę pagalbą, sveikatos priežiūrą, derinant Tėvų lūkesčius ir Įstaigos galimybes;

1.6. pedagoginei psichologinei tarnybai nustačius Ugdytiniui specialiuosius ugdymosi poreikius ir skyrus ugdymąsi pagal pritaikytą ikimokyklinio ugdymo programą, sudaryti individualius poreikius tenkinančią pritaikytą ikimokyklinio ugdymo programą ir ją įgyvendinti, mokytojui bendradarbiaujant su pagalbos mokiniui specialistais, Tėvais;

1.7. ne rečiau kaip du kartus per metus objektyviai įvertinti Ugdytinio pažangą ir pasiekimus ir apie juos informuoti Tėvus;

1.8. teikti informaciją apie Ugdytinio pasiekimus, elgesį Tėvams ir saugoti šios informacijos konfidencialumą. **Tėvai sutinka ir leidžia informaciją apie Ugdytinį suteikti šiems asmenims:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.9. apie vaiko turimas socialines ar sveikatos problemas, pastebint ar įtariant vaiko teisių pažeidimą, Tėvams nevykdant arba netinkamai vykdant savo pareigas, susijusias su vaikų priežiūra, informuoti atitinkamas institucijas;

1.10. teikti Ugdytiniui maitinimą pagal direktoriaus patvirtintą 15 dienų valgiaraštį Lietuvos Respublikos Sveikatos apsaugos ministro nustatyta tvarka;

1.11. sudaryti sąlygas priimti į jungtines grupes dirbant ugdymo Įstaigos personalui vasaros laikotarpiu;

1.12. tvarkyti Ugdytinio asmens duomenis vadovaujantis Asmens duomenų teisinės apsaugos įstatymu.

**2. Įstaiga turi teisę**:

2.1. savo nuožiūra kurti ir taikyti pedagoginės veiklos programas, metodus ir formas;

2.2. atsisakyti teikti informaciją apie Ugdytinį asmenims, kurie nenurodyti Sutarties 1.8 punkte;

2.3. reikalauti, kad Tėvai imtųsi konkrečių priemonių dėl netinkamo Ugdytinio elgesio;

2.4. siekiant tinkamai įgyvendinti Sutarties reikalavimus, teikti tinkamas ugdymo paslaugas bei įgyvendinti kitus teisės aktuose nustatytus reikalavimus, tvarkyti Ugdytinio asmens ir kitus su Ugdytiniu susijusių asmenų duomenis teisės aktuose nustatytuose registruose.

**3. Tėvai įsipareigoja:**

3.1. laikytis Įstaigos bendruomenėje priimtų tvarkų, direktoriaus įsakymų, grupės susitarimų;

3.2. užtikrinti, kad nuo rugsėjo 1d. iki gegužės 31 d. į Įstaigą vaikas atvyktų ne anksčiau kaip \_\_\_\_\_ val., išvyktų ne vėliau kaip \_\_\_\_\_val. Vasaros metu Įstaigos darbo laikas dėl darbuotojų atostogų gali būti keičiamas;

3.3. užtikrinti vaiko punktualų ir reguliarų darželio lankymą, įspėti grupės mokytoją dėl neatvykimo iš anksto;

3.4. Ugdytiniui susirgus, tą pačią dieną iki 8.30 val. informuoti grupės mokytoją;

3.5. Ugdytinį į grupę atvesti ir paimti esant blaiviems, neapsvaigusiems nuo psichoaktyvių medžiagų patiems ar kitiems pilnamečiams šeimos nariams, suaugusiems asmenims, nurodytiems Sutarties 1.8 punkte;

3.6. Ugdytinį į ikimokyklinę grupę atvesti sveiką, neturintį ūmių ligų požymių (draudžiama priimti karščiuojanti, dūstanti, besiskundžianti skausmu, viduriuojanti, vemianti, turinti nežinomos kilmės bėrimo elementų), taip pat turinti utėlių ar glindų) švarų ir tvarkingai aprengtą pagal oro sąlygas;

3.7. leisti patikrinti Ugdytinio sveikatą sveikatos priežiūros specialistui pagal Vaikų apžiūros dėl asmens higienos darželyje tvarką;

3.8. mokytojui informavus, nedelsiant atsiimti Ugdytinį, jei jam atsiranda 3.4. punkte išvardintų ūmių ligų požymių ar apžiūros metu randama utėlių, glindų;

3.9. grįžus po ligos per 3 darbo dienas pateikti grupės mokytojui vieno iš Tėvų pasirašytą „Pažymą dėl vaiko ligos pateisinimo“. Nepateikus Tėvų pasirašytos „Pažymos dėl vaiko ligos pateisinimo“ iki einamo mėnesio 30 d., skaičiuojamas mokestis už vaiko maitinimą;

3.10. esant tinkamoms oro sąlygoms, neprieštarauti Ugdytinio išvedimui į lauką, pasirūpinti atsarginiais drabužiais, jei prireiktų perrengti;

3.11. informuoti Įstaigą apie bet kokius specialius Ugdytinio poreikius (ugdymo, negalios, maisto, alergijos ir pan.);

3.12. prireikus dalyvauti įvertinant Ugdytinio specialiuosius ugdymosi poreikius;

3.13. bendradarbiauti su Įstaigos administracija, mokytojais teikiančiais psichologinę, socialinę pedagoginę, specialiąją pedagoginę pagalbą, darbuotojais, vykdančiais sveikatos priežiūrą, svarstant ir priimant sprendimus dėl vaiko ugdymosi, savijautos, priežiūros, atvykti į sutartus pokalbius, konsultacijas;

3.14. dalyvauti Tėvams skirtuose renginiuose, Įstaigos savivaldoje, tariantis dėl bendrų sprendimų, padedančių siekti ugdymo kokybės, užtikrinant Ugdytinio gerovę ir asmenybės ūgtį;

3.15. sutikti, kad, esant pavojui Ugdytinio sveikatai, būtų suteikta pirmoji medicininė pagalba, nesant galimybei susisiekti su Tėvais, Ugdytinis būtų lydimas į sveikatos įstaigą sveikatos priežiūros specialisto ar grupės mokytojo;

3.16. pranešti Įstaigos direktoriui apie žinomą smurto atvejį Įstaigoje;

3.17. neleisti Ugdytiniui neštis į Įstaigą vertingų ir pavojingų daiktų (mobiliųjų telefonų, fotoaparatų, elektroninių žaidimų, pinigų, aštrių daiktų, vaistų ir pan.) bei maisto produktų, galinčių sukelti pavojų vaikų sveikatai ir saugumui (saldumynų su kremu ar šokoladu, gėrimų su dažikliais, konservantais, saldikliais, bulvių traškučių ir pan.);

3.18. pateikti visus reikiamus dokumentus –sveikatos būklę patvirtinančio dokumento išrašą arba Ugdytinio sveikatos dokumento sugeneruotą peržiūros kodą iki priėmimo į Įstaigą pirmos dienos, o jau lankantiems – iki kiekvienų metų rugsėjo 15 dienos, o mokesčio už darželio lankymą lengvatas patvirtinančius dokumentus – iš karto priimant vaiką į Įstaigą. Pakartotinai dokumentus dėl lengvatos taikymo teikti kiekvienų metų rugsėjo mėn. pirmą savaitę, o atsiradus lengvatai vėliau – visomis darbo dienomis. Lengvata taikoma pateikus prašymą bei dokumentus nuo kito mėnesio 1 dienos. Už praėjusį laikotarpį mokestis už darželį dėl pavėluoto dokumentų pateikimo neperskaičiuojamas, išskyrus socialiai remtinas šeimas.

3.19. Iki einamojo mėnesio 20 d. sumokėti Savivaldybės nustatyto dydžio mokestį už teikiamas paslaugas (maitinimo ir ugdymo reikmių tenkinimo);

3.20. laiku, numatyta tvarka ir terminais, sumokėti už Tėvų pageidavimu Ugdytiniui teikiamas papildomas paslaugas Įstaigoje;

3.21. sutikti, kad būtina informacija apie Ugdytinį, jo šeimą būtų pateikta Mokinių registre;

3.22. gerbti Įstaigos darbuotojų ir kitu Įstaigoje esančių asmenų privatumą ir teisę į duomenų apsaugą. Slapta neįrašinėti vaizdo, garso įrašų, neskelbti ir kitaip neplatinti Įstaigoje padarytų nuotraukų, vaizdo, garso įrašų, kuriose yra kitų fizinių asmens duomenų nesant šių asmenų sutikimo ar kito teisėto duomenų tvarkymo pagrindo.

**4. Tėvai turi teisę:**

4.1. žinoti Ugdytinio ugdymosi rezultatus, iškylančias socializacijos, psichologines ar pedagogines problemas;

4.2. teikti siūlymus dėl ugdymo darbo organizavimo, ugdymo kokybės gerinimo, dalyvauti Tėvams skirtuose renginiuose, susirinkimuose, savivaldoje.

1. **SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

5. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai.

6. Sutartis įsigalioja nuo jos pasirašymo dienos ir galioja, kol Ugdytinis baigs ikimokyklinio ugdymo programą.

7. Sutartis gali būti nutraukta:

7.1. šalių susitarimu;

7.2. Tėvams vienašališkai pareiškus apie Sutarties nutraukimą prieš 10 darbo dienų;

7.3. Įstaiga vienašališkai gali nutraukti Sutartį:

 7.3.1. kai Ugdytinio elgesys kelia realią ir akivaizdžią grėsmę Įstaigos vaikų arba Įstaigos darbuotojų saugumui;

 7.3.2. Tėvai nuolat pažeidinėja Sutarties 3.2. punkto reikalavimą laiku atvesti ir pasiimti Ugdytinį;

 7.3.3. jeigu dėl nepateisinamų priežasčių laiku nesumokamas mokestis **ilgiau kaip 1 mėnesį**, tačiau ne anksčiau kaip praėjus 15 dienų nuo dienos, kai apie tokį sprendimą raštu įspėjama vaiko Tėvus.

8. Visi Sutarties pakeitimai, priedai ir papildymai sudaromi tik raštu, Sutartis turi būti registruota teisės aktų nustatyta tvarka:

8.1. Šios sutarties neatskiriami priedai:

8.1.1. Informacija apie asmens duomenų tvarkymą.

1. **GINČŲ SPRENDIMAS**

9. Ginčytini ugdymo proceso organizavimo, Įstaigos veiklos, sutarties pažeidimo klausimai sprendžiami šalims geranoriškai bendradarbiaujant. Ginčytini klausimai pirmiausiai aptariami su grupės mokytoju, kitais specialistais. Neradus sprendimo, kreipiamasi į Įstaigos direktorių;

10. Tėvų prašymus dėl ginčų objektyvumo nagrinėja direktoriaus įsakymu sudaryta komisiją, kurią sudaro administracijos, mokytojų ir Ugdytinio atstovai.

1. **ASMENS DUOMENŲ TVARKYMAS**

11. □ Sutinku □ Nesutinku, kad viešų ir neviešų renginių (švenčių, ekskursijų ir kitų ugdymo tikslais organizuojamų renginių) metu būtų daromos Ugdytinio nuotraukos, filmuota medžiaga, vaizdo ir garso įrašai, kurie būtų naudojami (skelbiami) Įstaigos interneto svetainėje, Įstaigos socialinių tinklų paskyrose, spaudoje ir (ar) kituose informavimo šaltiniuose siekiant informuoti Įstaigos bendruomenę apie vykstančius, įvykusius renginius. Įstaigos veiklos viešinimo, žinomumo tikslais;

12. □ Sutinku □ Nesutinku, kad Ugdytinio piešiniai bei kiti darbai būtų eksponuojami Įstaigos patalpose, Įstaigos partnerių patalpose, siekiant sudaryti galimybę visuomenei susipažinti su Ugdytinio kūryba, pasiekimais.

13. □ Sutinku □ Nesutinku el. paštu arba telefonu gauti informacinius pranešimus apie Įstaigoje organizuojamus renginius, Įstaigos veiklą bei kitus Ugdytinio ugdymui aktualius pasiūlymus ir informaciją, kurių siuntimas nėra būtinas tinkamai įvykdyti šią Sutartį.

14. □ Sutinku □ Nesutinku, kad Ugdytinis dalyvautų visuomenės informavimo priemonių organizuojamuose reportažuose, interviu, kuriose būtų pateikiamas Ugdytinio atvaizdas, nuomonės, mintys ir kt. Duomenys, kurie būtų skelbiami įvairiose visuomenės informavimo priemonėse (televizijoje, spaudoje, radijuje, internete ir pan.);

15. Sutarties 11-14 p. nurodyti Sutikimai galios visą Įstaigos lankymo laikotarpį, tačiau kreipdamiesi į Įstaigą bet kuriuo metu Tėvai turi teisę atšaukti bet kurį iš šių sutikimų.

**Sutarties šalių parašai:**

Direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)

 A.V.

Tėvas (globėjas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)

202\_ m. \_\_\_\_\_\_\_\_\_\_mėn.\_\_\_\_\_\_d.

Ikimokyklinio ugdymo paslaugų

sutarties Nr. \_\_\_\_\_\_

1 priedas

**INFORMACIJA APIE ASMENS DUOMENŲ TVARKYMĄ**

 Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 ir 14 straipsniais, patvirtintu, kad esu informuotas, jog:

* Tėvų/Globėjų (toliau – Tėvai) atstovaujančių vaiko interesus bei vaikų duomenų valdytojas Vilniaus r. Mickūnų vaikų lopšelis-darželis, įmonės kodas 302580195, buveinės adresas Vilniaus r. sav., Mickūnai, Jaunimo g. 14, tel. nr. 852766795, el.pašto adresas mickunulopselis.darzelis@gmail.com (toliau – Įstaiga).
* Duomenų apsaugos pareigūno kontaktai: Ana Šabanovič, pareigunas.mickunuvld@gmail.com
* Jūsų asmens duomenys bus tvarkomi siekiant:
	+ tinkamai įgyvendinti ikimokyklinio ugdymo paslaugų sutartį (toliau – Sutartis), joje prisiimtus įsipareigojimus ir teises. Duomenis pateikti privalote siekdami sudaryti Sutartį.
* Jūsų ir Jūsų vaiko duomenys tvarkomi, vadovaujantis Reglamento 6 straipsnio 1 dalies b punktu, t. y. kai tvarkyti duomenis būtina siekiant įvykdyti Sutartį, kurios Šalis yra duomenų subjektas (atstovas) arba siekiant imtis veiksmų duomenų subjekto (atstovo) prašymu prieš sudarant Sutartį. Sutarties 11-14 p. nurodytais tikslais duomenys tvarkomi, vadovaujantis Reglamento 6 straipsnio 1 dalies a punktu, t. y. Jūsų sutikimu.
* Asmens duomenys dėl kurių išreiškėte sutikimą bus saugomi teisės aktų nustatyta tvarka. Sutarties vykdymo tikslu duomenys bus saugomi iki vaikas baigs ikimokyklinio ugdymo programą. Kiti duomenys tvarkomi teisės aktų nustatytą laikotarpį, tačiau ne ilgiau nei būtina duomenų tvarkymo tikslams įgyvendinti.
* Teisės aktų nustatyta tvarka, kreipdamiesi raštu į Įstaigą turite teisę:
	+ susipažinti su tvarkomais savo asmens duomenimis;
	+ kreiptis į Įstaigą su prašymu ištaisyti netikslius asmens duomenis;
	+ reikalauti ištrinti asmens duomenis, išskyrus teisės aktuose numatytas išimtis;
	+ apriboti asmens duomenų tvarkymą tam tikromis aplinkybėmis;
	+ nesutikti su asmens duomenų tvarkymu, kai asmens duomenų tvarkymas yra grindžiamas Įstaigos ar trečiųjų šalių teisėtais interesais;
	+ nesutikti su asmens duomenų tvarkymu tiesioginės rinkodaros tikslais;
	+ bet kuriuo metu atšaukti sutikimą tvarkyti Jūsų duomenis;
* Jeigu manote, kad tai, kaip tvarkome Jūsų duomenis, neatitinka galiojančių teisės aktų, turite teisę kreiptis į Valstybės duomenų apsaugos inspekciją ([www.ada.lt](http://www.ada.lt)).

**Daugiau informacijos apie asmens duomenų tvarkymą telefonu 852766795, ir (ar) Įstaigos interneto svetainėje** [**https://www.lopselis.darzelis.mickunai.vilniausr.lm.lt/?page\_id=3561**](https://www.lopselis.darzelis.mickunai.vilniausr.lm.lt/?page_id=3561)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė, data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė, data)